ગુજરાતમાં વિધાનસભાની ચૂંટણી પછી ભાજપ ને કૉંગ્રેસ બંનેના બળાબળનાં પારખાં કરે તેવી નગરપાલિકાની ચૂંટણીનાં પરિણામ આવી ગયાં ને આ પરિણામોમાં પણ ભાજપનો ગ્રાફ નીચો ઊતરવાનું ચાલુ રભ્‍ું છે. ગુજરાતમાં કુલ 7પ નગરપાલિકાઓ માટે ચૂંટણી હતી. તેમાં અમરેલી જિલ્લાની જાફરાબાદ નગરપાલિકામાં ભાજપે બધા ઉમેદવારોને એળે કે બેળે બેસાડી દીધેલા ને આખી નગરપાલિકા જ બિનહરીફ કબજે કરેલી. એ સિવાયની બાકી રહેલી 74 નગરપાલિકા માટે મતદાન થયેલું ને તેમાં પ9 નગરપાલિકા ભાજપ પાસે હતી. કૉંગ્રેસ પાસે ગણીને છ નગરપાલિકા હતી ને બાકીની 9 નગરપાલિકાઓમાં સખળડખળ હતું. મતલબ કે કોઈની પાસે બહુમતી નહોતી અથવા અપક્ષ કે એનસીપી જેવા પક્ષોની બહુમતી હતી તેથી તેમનું રાજ હતું. સોમવારે જાહેર થયેલાં પરિણામોમાં ભાજપે 47 નગરપાલિકા કબજે કરી છે ન્નયારે કૉંગ્રેસના ભાગે 16 નગરપાલિકા આવી છે. 4 નગરપાલિકામાં ટાઈ પડી ને 6 નગરપાલિકામાં સખળડખળ જ રભ્‍ું છે. ક્‍યાંક અપક્ષ તો ક્‍યાંક બહુજન સમાજ પાર્ટી એમ તૃતીયમ પરિબળને નિર્ણાયક બેઠકો મળી છે તેથી ભાજપ ને કૉંગ્રેસ બેઉ લટકી ગયાં છે. સ્‍વાભાવિક રીતે જ આંકડાની રીતે ભાજપ જીત્‍યો છે ને અડધા ઉપરાંત નગરપાલિકાઓ કબજે કરીનેતેણે પોતાનું વર્ચસ્‍વ જાળવ્‍યું છે પણ એ છતાંય આ પરિણામો તેના માટે હરખાવા જેવાં નથી. તેનું કારણ એ કે આ પરિણામો ગુજરાતમાં ભાજપનો ગરાસ ધીરે ધીરે લૂંટાઈ રભે છે તેનો સાફ સંકેત આપનારાં છે.